rejauldu/bengali-wikipedia huggingface dataset:
মোবাইল গার্ড (আরবি: طليعة متحركة, Tali'a mutaharikka) হল সিরিয়া বিজয়ের সময় খালিদ বিন ওয়ালিদের নেতৃত্বাধীন রাশিদুন সেনাবাহিনীর একটি এলিট অশ্বারোহী বাহিনী। এই বাহিনীকে যুদ্ধক্ষেত্রে প্রয়োজনমাফিক ব্যবহারের জন্য রিজার্ভ রাখা হত।  ৬৩৪ সালে আজনাদায়নের যুদ্ধে বিজয় অর্জিত হওয়ার পর খালিদ তার ইরাকি বাহিনী থেকে ৪,০০০ অশ্বারোহী নিয়ে একটি বাহিনী গঠন করেন। আজনাদায়নের পর এই বাহিনীতে ৮,০০০ জন সৈনিক ছিল। প্রাচীন ইতিহাসবিদরা এই বাহিনীকে শানদানকারীদের বাহিনী বলে উল্লেখ করেছেন। ভাল অনুবাদের জন্য ইংরেজিতে একে মোবাইল গার্ড বলা হয়। এই বাহিনীকে খালিদ তার নিজস্ব কমান্ডের আওতায় রাখেন।  লিখিত দলিত অনুসারে দামেস্ক অবরোধের সময় সর্বপ্রথম এই বাহিনীকে ব্যবহার করা হয়। ইয়ারমুকের যুদ্ধের সময় এদের সর্বোত্তম উপযোগীতা দৃশ্যমান হয়। এই যুদ্ধে খালিদ তার অশ্বারোহী বাহিনীর গুরুত্ব ও সামর্থ্য অনুধাবন করে যুদ্ধের চরম প্রতিকূল অবস্থা ঘুরিয়ে আনতে সমর্থ হন। সৈনিকদেরকে এক পাশ থেকে অন্য পাশ এভাবে বিভিন্ন দিকে চালনা করে তিনি বাইজেন্টাইনদের পরাজিত করতে সক্ষম হন। পরবর্তী বছরগুলোতে এই বাহিনীর দ্রুত আক্রমণ ক্ষমতাকে অগ্রভাগে ব্যবহার করা হত।Sword of Allah: by Lieutenant-General Agha Ibrahim Akram, ISBN 978-0-7101-0104-4 এটি বিরোধীপক্ষকে দ্রুত ছত্রভঙ্গ করে দিতে পারত যা বাইজেন্টাইনদের পরাজিত করতে সহায়ক হয়। হাজিরের যুদ্ধে মোবাইল গার্ড বাহিনী বাইজেন্টাইনদের বিরুদ্ধে বিজয়ী হয় এবং এই যুদ্ধে বাইজেন্টাইনদের একজন সৈনিক জীবিত ছিল না।Tabari: Vol. 3, p. 98. দ্রুত হামলা করার ক্ষমতার কারণে মুসলিমরা সহজে অল্প ক্ষয়ক্ষতির মাধ্যমে সিরিয়া জয় করতে সক্ষম হয়। এর মধ্যে লোহা সেতুর যুদ্ধ অন্যতম। এরপর এন্টিওকের আত্মসমর্পণ করে।  খালিদ বিন ওয়ালিদ মিলিটারি স্টাফদের সংগঠিত করেন। এর পথ ধরে পরবর্তীতে সামরিক ইতিহাসে জেনারেল স্টাফ প্রথা চালু হয়। মূলত গোয়েন্দা অফিসার হিসেবে কাজ করার জন্য তিনি তার লড়াই করা অঞ্চলগুলো যেমন আরব, ইরাক, সিরিয়া ও ফিলিস্তিন থেকে দক্ষ ও বুদ্ধিমান লোকদের সংগ্রহ করেন।Waqidi: Vol. 2, p. 47. তাদের কাজ ছিল তথ্য সংগ্রহ করা, গুপ্তচরদের সংগঠিত ও কাজ বণ্টন করে এবং খালিদকে হালনাগাদ অবস্থা সম্পর্কে অবহিত রাখা। এরা সেনা সদরদপ্তরের বদলে তার ব্যক্তিগত স্টাফ ছিলেন এবং তিনি যেখানেই যেতেন তার সাথে তারা থাকতেন। লেভান্ট বিজয়ের পর খলিফা উমর কর্তৃক পদচ্যুত হওয়ার আগ পর্যন্ত মোবাইল গার্ড বাহিনী প্রায় চার বছর (৬৩৪ - ৬৩৮) খালিদ বিন ওয়ালিদের অধীনে ছিল।see:The Dismissal of Khalid from army  খালিদের পদচ্যুতির পর এই শক্তিশালী রেজিমেন্টের সমাপ্তি ঘটে। এই বাহিনীর অন্যতম দক্ষ কমান্ডার কাকা ইবনে আমরকে ৬৩৭ সালে কাদিসিয়ার যুদ্ধে পারস্য ফ্রন্টে সাহায্যের জন্য অতিরিক্ত সৈন্য সহকারে পাঠানো হয়। এই যুদ্ধে তিনি গুরুত্বপূর্ণ ভূমিকা পালন করেন। এই বাহিনীর একটি অংশকে পরবর্তীতে পারস্য অভিযানে পাঠানো হয়। অধিকাংশ সদস্য ৬৩৯ – ৬৪০ এর প্লেগে মারা যায়। এর ফলে সিরিয়ার প্রায় ২৫,০০০ মুসলিম প্রাণ হারায়। এর ফলে বহু অধীনস্থ কমান্ডার যেমন জিরার ইবনে আযওয়ার মৃত্যুবরণ করে। তারা মিসর বিজয়ের সময় আমর ইবনুল আসের বাহিনীর সাথে যোগ দেন। রাশিদুন সেনাবাহিনীতে মোবাইল গার্ড বাহিনী নিঃসন্দেহে সর্বোৎকৃষ্ট অংশ ছিল।   আরও দেখুন   খালিদ বিন ওয়ালিদ  রাশিদুন সেনাবাহিনী  হেটাইরোই (আলেক্সান্ডার দ্য গ্রেটের সেনাবাহিনীর একটি এলিট অশ্বারোহী বাহিনী)  মুসলিমদের সিরিয়া বিজয়   তথ্যসূত্র   বিষয়শ্রেণী:অশ্বারোহী বাহিনী ও গঠন বিষয়শ্রেণী:রাশিদুন খিলাফত বিষয়শ্রেণী:মুসলিমদের সিরিয়া বিজয় বিষয়শ্রেণী:মধ্যযুগীয় ইসলামের সামরিক ইতিহাস বিষয়শ্রেণী:মিশরের সামরিক ইতিহাস বিষয়শ্রেণী:ইরাকের সামরিক ইতিহাস
thumb|right|প্রাগে অবস্থিত মঙ্গোলিয়ার দূতাবাস  চেক প্রজাতন্ত্র-মঙ্গোলিয়া সম্পর্ক, চেক প্রজাতন্ত্র এবং মঙ্গোলিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। তবে এই দুই দেশের মধ্যে যখন সম্পর্ক স্থাপিত হয় তখন চেক প্রজাতন্ত্র রাষ্ট্রটির অস্তিত্ব ছিল না। দেশটি তখন চেকোস্লোভাকিয়া হিসেবে ছিল। ১৯৫০ সালের ২৫ এপ্রিল, চেকোস্লোভাকিয়া এবং মঙ্গোলিয়ার মাঝে, আনুষ্ঠানিকভাবে কূটনৈতিক সম্পর্ক স্থাপিত হয়। ১৯৮০ এর দশকে, চেকোস্লোভাকিয়া ছিল মঙ্গোলিয়ার দ্বিতীয় বৃহত্তম ব্যবসায়িক অংশীদার। সে সময় রাশিয়া (তৎকালীন সোভিয়েত ইউনিয়ন) ছিল মঙ্গোলিয়ার বৃহত্তম ব্যবসায়িক অংশীদার।  ১৯৯৩ সালের ১ জানুয়ারি, চেকোস্লোভাকিয়ার বিলুপ্তির পর চেক প্রজাতন্ত্র এবং স্লোভাকিয়া নামে দুটি পৃথক এবং স্বাধীন রাষ্ট্র গঠিত হয়। কিন্তু এই দুই দেশের মধ্যকার সম্পর্কের কোন পরিবর্তন ঘটে নি। বরং চেকোস্লোভাকিয়ার বিলুপ্তির দিনই মঙ্গোলিয়া নতুন দেশ দুটির স্বাধীনতাকে স্বীকৃতি দেয়। এর পাশাপাশি, মঙ্গোলিয়া সেই দিনই চেক প্রজাতন্ত্রের সাথে তাঁদের দ্বিপাক্ষিক সম্পর্কের অগ্রসরতার বিষয়টি পুনর্ব্যক্ত করে।  মঙ্গোলিয়ার রাজধানী উলানবাটর এ চেক প্রজাতন্ত্রের একটি স্থায়ী দূতাবাস রয়েছে। একবার বন্ধ হয়ে যাওয়ার পর, ১৯৯৯ সালে, চেক প্রজাতন্ত্র পুনরায় এই দূতাবাসটি চালু করে। অপরদিকে চেক প্রজাতন্ত্রের রাজধানী প্রাগ এ মঙ্গোলিয়ার একটি স্থায়ী দূতাবাস রয়েছে।  ইতিহাস ১৯৮০ এর দশকে চেক প্রজাতন্ত্র মঙ্গোলিয়ার দ্বিতীয় বৃহত্তম বাণিজ্যিক অংশীদার থাকলেও, ১৯৯০ এর দশকে এই অবস্থার পরিবর্তন হয়। তখন এই দুই দেশের মধ্যকার বাণিজ্যের পরিমানের ব্যাপক অবনতি ঘটে। কিন্তু এর পরও মঙ্গোলিয়ার মোট আমদানির ১ শন্তাংশ হত চেক প্রজাতন্ত্র হতে। এর  জেরে কিছুদিন দূতাবাস বন্ধ থাকলেও, ১৯৯৯ সালে আবার মঙ্গোলিয়ায় চেক প্রজাতন্ত্রের দূতাবাস চালু হয়। ২০০৫ সালে এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ৫ মিলিয়ন (৫০ লক্ষ) মার্কিন ডলার।  এছাড়াও, চেক প্রজাতন্ত্র মঙ্গোলিয়ায় অবকাঠামোগত অনেক উন্নয়নে যুক্ত থেকে মঙ্গোলিয়াকে সাহায্য করেছে। ২০০২ সালে, চেক প্রজাতন্ত্রের শিল্প এবং বাণিজ্য মন্ত্রণালয়, মঙ্গোলিয়ার দুন্দগোভি আইমাগ অঞ্চলে, সুপেয় পানির সরবরাহ নিশ্চিত করার জন্য, মান্দালগোভি অঞ্চলের একটি পানি শোধনাগার স্থাপনের পরিকল্পনা করে। ২০০৭ সালের সেপ্টেম্বর মাসে, পূর্ব এশিয়া বিষয়ক চেক প্রজাতন্ত্রের চেম্বার অব কমার্স, মঙ্গোলিয়ার রাজধানী উলানবাটর-এ নর্দমার ময়লা নিষ্কাশনের একটি প্ল্যান্ট স্থাপনের জন্য সমঝোতা স্মারকে সাক্ষর করে।  ২০১২ সালে চেক প্রজাতন্ত্রে শিল্প এবং বাণিজ্য মন্ত্রণালয়, মঙ্গোলিয়ার অবকাঠামো উন্নয়নের লক্ষ্যে, প্রায় ৪ বিলিয়ন (৪০০ কোটি) চেক ক্রোনার একটি অংশীদারত্বের ঘোষণা দেয়।  তথ্যসূত্র  বহিঃসংযোগ চেক প্রজাতন্ত্র দূতাবাস, উলানবাটর  বিষয়শ্রেণী:চেক প্রজাতন্ত্রের দ্বিপাক্ষিক সম্পর্ক বিষয়শ্রেণী:মঙ্গোলিয়ার দ্বিপাক্ষিক সম্পর্ক বিষয়শ্রেণী:চেক প্রজাতন্ত্র-মঙ্গোলিয়া সম্পর্ক
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। বিজ্ঞাপন প্রচারণা। সূত্র উল্লেখযোগ্যতা পূরণ করে না। ~ যুদ্ধমন্ত্রী আলাপ ০৪:২৮, ১০ এপ্রিল ২০২০ (ইউটিসি) অধরা জাহান   – (অপসারণের প্রস্তাবনা দেখুনলগ দেখুন) () উলেখ্য যোগ্যতার মাননদন্ড পূরন করে না। এছারা নিজের নামে প্রচারনা মূলক নিবন্ধন নামেও অবহিত করা যায়। মোঃ আরিফ  (আলাপ) ১৬:০৫, ৯ এপ্রিল ২০২০ (ইউটিসি)  উৎস আছে নিবন্ধ বড় করা যাবে। — কুউ  পুলক ✉ ২৩:২৫, ৯ এপ্রিল ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
গাউছিয়া ইসলামিয়া ফাযিল (ডিগ্রী) মাদরাসা বাংলাদেশের ঢাকায় অবস্থিত একটি ধর্মীয় শিক্ষা প্রতিষ্ঠান। ১৯৭৯ সালে প্রতিষ্ঠিত একটি স্থানীয় মক্তব থেকে এই প্রতিষ্ঠানটি ১৯৮২ সালে ইবতেদায়ী মাদ্রাসা হয়ে ১৯৯৮ সালে ফাজিল শ্রেণীতে পাঠ দান করার অনুমতি লাভ করে।   অবস্থান  এটি ঢাকা শহরের মোহাম্মদপুরের জহুরী মহল্লায় অবস্থিত।   নামকরণ ও ইতিহাস  মোহাম্মদপুরের জহুরী মহল্লায় জনাব গোলাম মোস্তফা ও স্থানীয়দের উদ্যোগে গড়ে উঠে গাউছিয়া ইসলামিয়া ফাযিল (ডিগ্রী) মাদরাসা। প্রথম দিকে মসজিদের বারান্দায় মক্তবের মাধ্যমে ছাত্র ছাত্রীদের শিক্ষা দেওয়া হয়। পরবর্তীতে ১৯৭৯ সালে মক্তবকে মসজিদ থেকে আলাদা করে একটি টিনশেড ঘর নির্মাণ করা হয়। ১৯৮৭ সালে মাদরাসাটিকে দাখিল পর্যায়ে উন্নীত করে বাংলাদেশ মাদরাসা শিক্ষা বোর্ডের আওতাভূক্ত হয়। ১৯৯৩ এর ১লা জুলাই প্রতিষ্ঠানটি এম.পি.ও ভুক্ত প্রতিষ্ঠান হিসেবে বাংলাদেশ সরকারের শিক্ষা মন্ত্রণালয় কর্তৃক তালিকাভুক্ত হয় এবং ১৯৯৫ সালে আলিম ও ১৯৯৮ সালে এতে ফাযিল শ্রেণি খোলা হয়।   অবকাঠামো  মকতবের জন্য ১৯৭৯ সালে নির্মিত টিনশেড ঘর দিয়েই ইবতেদায়ী মাদরাসার কার্যক্রম শুরু হয়। মাদরাসার জন্য বরাদ্দকৃত জমির পরিমাণ ছিল ১৩ শতক। মসজিদের পাশ ঘেঁষে দক্ষিণ পাশেই ছিল এর অবস্থান। মকতব ও পরবর্তীকালে ইবতেদায়ীর ঘরটি ছিল পূর্বমুখী করে ঠিক পশ্চিম পাশে অবস্থিত। এরপর ১৯৮৭ সালে দাখিলের কার্যক্রম শুরুর প্রাক্কালে মাদরাসার জায়গায় নির্দিষ্ট ভাড়ার বিনিময়ে একটি ঘর মাদরাসার তহবিল হতে ক্রয় করে মাদরাসায় একীভূত করা হয়। এরপর ১৯৯৫-৯৬ অর্থ বছরে সরকারের ফ্যাসিলিটিজ বিভাগ হতে একাডেমিক ভবন নির্মাণের জন্য ১৭,০৭,৮৫১ টাকা বরাদ্দ হয়। পরবর্তীতে অধ্যক্ষের কার্যালয়সহ পূর্ব পাশের তিন তলা বিশিষ্ট বর্ধিত অংশটি নির্মিত হয়। ২০১৫ সালে মাদরাসাটিকে ৬তলা বানানোর কাজ শুরু হয়।   সাফল্য  ২০০১ সালে এ প্রতিষ্ঠানটি ভাল ফলাফলের জন্য ‘জাতীয় শিক্ষা সপ্তাহ’ উপলক্ষে বাংলাদেশ সরকার কর্তৃক ‘শ্রেষ্ঠ শিক্ষা প্রতিষ্ঠান’ সনদ লাভ করে। ২০০৫ সালের দাখিল পরীক্ষায় সামগ্রিক ফলাফল বিচারে গাউছিয়া মাদরাসা ছিল ঢাকার মধ্যে ৫ম অবস্থানে।   তথ্যসূত্র    বহিঃসংযোগ   বিষয়শ্রেণী:ঢাকা জেলার আলিয়া মাদ্রাসা বিষয়শ্রেণী:ঢাকা জেলার মহাবিদ্যালয়
কেচুয়া বা রুনা সিমি বা কিচ্‌ওয়া দক্ষিণ আমেরিকার একটি আদিবাসী আমেরিকান ভাষা। কেচুয়া প্রাচীন ইনকা সাম্রাজ্যের ভাষা ছিল। বর্তমানে এটির অনেকগুলি উপভাষায় দক্ষিণ আমেরিকার সর্বত্র প্রায় এক কোটি মানুষ কথা বলেন। পেরু, বলিভিয়ার দক্ষিণ-পশ্চিম ও মধ্যাঞ্চল, ইকুয়েডর ও কলম্বিয়ার দক্ষিণাঞ্চল, আর্জেন্টিনার উত্তর-পশ্চিমাঞ্চল এবং চিলির উত্তরাঞ্চলে এই ভাষাটি প্রচলিত। ভৌগোলিক বিস্তারের দিক থেকে এটি দুই আমেরিকা মহাদেশের সবচেয়ে বেশি প্রচলিত আদিবাসী আমেরিকান ভাষা।  কেচুয়া একটি নিয়মিত সংশ্লেষণাত্মক ভাষা। বাক্যে এর পদক্রম কর্তা-কর্ম-ক্রিয়া। ভাষাটিতে প্রচুর প্রত্যয় আছে, যেগুলি শব্দের সাথে যুক্ত হয়ে এদের অর্থের সূক্ষ্ম পরিবর্তন আনতে পারে। কেচুয়া ভাষার বিশেষ বৈশিষ্ট্য হল এর ক্রিয়া কর্তা ও কর্ম উভয়ের সাথে  সাযুজ্য রক্ষা করে, এটিতে তথ্যের উৎস ও সত্যতাজ্ঞাপক চিহ্নের ব্যবহার হয়, বাক্যে কোন অংশটি মূল তথ্য বা টপিক, তা নির্দেশকারী চিহ্নের প্রয়োগ হয়, ইত্যাদি।  তথ্যসূত্র   বিষয়শ্রেণী:সংযোগাত্মক ভাষা বিষয়শ্রেণী:ভাষা পরিবার
গুস্তাভ লেননাফস্কি (, ; জন্ম: ২৩ সেপ্টেম্বর ২০০৫) হলেন একজন নিউজিল্যান্ডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের হাফপাইপ বিভাগে নিউজিল্যান্ডের প্রতিনিধি হিসেবে প্রতিদ্বন্দ্বিতা করে থাকেন।  লেননাফস্কি নিউজিল্যান্ডের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন গুস্তাভ লেননাফস্কি ২০০৫ সালের ২৩শে সেপ্টেম্বর তারিখে নিউজিল্যান্ডের ডানেডিনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন লেননাফস্কি নিউজিল্যান্ডের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের হাফপাইপ প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বোচ্চ ৪৮.২৫ পয়েন্ট নিয়ে ঊনবিংশ স্থান অধিকার করে বাছাইপর্ব থেকেই বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় পুরুষ ফ্রিস্টাইল স্কিয়ার বিষয়শ্রেণী:নিউজিল্যান্ডের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:ডুনেডিনের ক্রীড়াবিদ
thumb|ন্যাট কিং কোল  "স্মাইল" ১৯৩৬ সালে চার্লি চ্যাপলিন মডার্ন টাইমস চলচ্চিত্রের সাউন্ডট্র্যাকে ব্যবহৃত একটি যন্ত্রসংগীত থিম, যার উপর ভিত্তি করে এ গান তৈরি হয়েছে।   মাইকেল জ্যাকসন সংস্করণ   ট্র্যাক তালিকা  সিডি ম্যাক্সি একক "স্মাইল" (সংক্ষিপ্ত সংস্করণ) – ৪:১০ "ইজ ইট স্ক্যারি" (রেডিও সম্পাদনা) – ৪:১১ "ইজ ইট স্ক্যারি" (এডি'র লাভ মিক্স সম্পাদনা) – ৩:৫০ "ইজ ইট স্ক্যারি" (ডাউনটেম্পো গ্রোভ মিক্স) – ৪:৫০ "ইজ ইট স্ক্যারি" (ডিপ ডিশ ডার্ক এবং স্ক্যারি রেডিও সম্পাদনা) – ৪:৩৪  ১২" ম্যাক্সি একক A1. "স্মাইল" – ৪:৫৫ A2. "ইজ ইট স্ক্যারি" (ডিপ ডিশ ডার্ক এবং স্ক্যারি রিমিক্স) – ১২:০৭ B1. "ইজ ইট স্ক্যারি" (এডি'র দুন্দুভিধ্বনি মিক্স) – ৫:০০ B2. "ইজ ইট স্ক্যারি" (এডি'র লাভ মিক্স) – ৮:০০ B3. "অফ দ্য ওয়াল" (জুনিয়র Vasquez রিমিক্স) – ৪:৫৭  প্রোমোশনাল একক "স্মাইল" (সংক্ষিপ্ত সংস্করণ) – ৪:১০  প্রোমোশনাল সিডি একক "স্মাইল" (সংক্ষিপ্ত সংস্করণ) – ৪:১০ "ইজ ইট স্ক্যারি" (রেডিও সম্পাদনা) – ৪:১১  তালিকা  তালিকা (২০০৯)শীর্ষঅবস্থানইউ.এস বিলবোর্ড হট ডিজিটাল সঙ্গীত৫৬  তালিকা (২০০৯)শীর্ষঅবস্থানইউকে সিঙ্গেলস চার্ট৭৪সুইস সিঙ্গেলস চার্ট৭০   তথ্যসূত্র   বহিঃসংযোগ   Michael Jackson Smile lyrics at MetroLyrics    বিষয়শ্রেণী:সঙ্গীত বিষয়শ্রেণী:এপিক রেকর্ডসের একক
জেরেমি ওয়াং (জন্ম: ২৫ নভেম্বর ১৯৯১; যিনি ডিসগাইজড টোস্ট নামেও পরিচিত) হলেন একজন কানাডীয় স্ট্রিমার, ইউটিউবার, ইন্টারনেট ব্যক্তিত্ব এবং গেমার; যিনি প্রথমে তার হার্থস্টোন ইউটিউব ভিডিও এবং পরবর্তীতে টুইচে তার চ্যানেলের জন্য সুপরিচিত। তিনি কন্টেন্ট নির্মাতাদের একটি অনলাইন সামাজিক বিনোদন দল অফলাইনটিভির একজন সদস্য।  নাম ওয়াং তার ব্যবহারকারী নামটি তিনি হার্থস্টোন কার্ড, এসআই: ৭ এজেন্ট হতে গ্রহণ করেছেন। গেমটিতে একটি কার্ডে লেখা থাকে "দিস গায়'স টোস্ট" (ইংরেজি: This guy's toast; অনুবাদ: এই ব্যক্তির টোস্ট)। কৌতুক অভিনেতা কনান ও'ব্রায়েন এটিকে "গেমিংয়ের ইতিহাসের শ্রেষ্ঠ নাম" বলে অভিহিত করেছেন।  বিতর্ক ২০১৭ সালের জুন মাসে, তিনি স্ট্রিম চলাকালীন এক প্রকার শোষণ দেখানোর ঘটনার প্রেক্ষিতে ৭২ ঘণ্টার জন্য হার্থস্টোন থেকে তাকে সাময়িকভাবে নিষিদ্ধ করা হয়েছিল।  ২০১৯ সালের শেষের দিকে, তিনি ব্লিজার্ডের করা একটি প্রস্তাব ফিরিয়ে দিয়েছিলেন, উক্ত প্রস্তাবে তাকে স্যাভিয়রস অব আল্ডাম-এর একটি নতুন কার্ড প্রকাশ করতে অনুরোধ করা হয়েছিল। সেখানে তিনি হার্থস্টোনের উপর তার ব্যক্তিগত অনুভূতির পাশাপাশি সম্প্রদায়ের নেতিবাচক প্রতিক্রিয়া উল্লেখ করেছিলেন।  অর্জন উল্লেখযোগ্য প্রতিযোগিতা  তারিখ  গেম  স্থান  অনুষ্ঠান  ফলাফল  পুরস্কার ১৫ এপ্রিল ২০১৭  হার্থস্টোন  মার্কিন যুক্তরাষ্ট্র  রেড বুল টিম ব্রোল: স্প্রিং ২০১৭  ১ম  $১,৫০০ ৮ এপ্রিল ২০১৮  হার্থস্টোন  বস্টন, মার্কিন যুক্তরাষ্ট্র  পিএএক্স ইস্ট জিইআইসিও হার্থস্টোন শোডাউন  ৩য়  $১,০০০ ২৫ আগস্ট ২০১৮  ফোর্টনাইট  অনলাইন  ফোর্টনাইট সামার স্কার্মিশ   $১৬,২০০ ২৩ জানুয়ারি ২০১৯  লীগ অব লেজেন্ডস  অনলাইন  টুইচ রাইভালস: লীগ অব লেজেন্ডস শোডাউন  ১ম  $২,৮০০ ১৯ ফেব্রুয়ারি ২০১৯  এপেক্স লেজেনডস  অনলাইন  টুইচ রাইভালস এএলসি  ৬ষ্ঠ  $৭০০ ২ এপ্রিল ২০১৯  এপেক্স লেজেন্ডস  অনলাইন  টুইচ রাইভালস এএলসি রিম্যাচ চ্যালেঞ্জ  ১১তম  $১,৫০০ ৪ জুলাই ২০১৯  টিমফাইট ট্যাকটিকস  অনলাইন  টিএফটি থার্সডে #১  ২য়  $২,৪৫০  পুরস্কার  সাল  অনুষ্ঠান  বিভাগ  ফলাফল   ২০১৯  ১১তম শর্টি পুরস্কার  বর্ষসেরা টুইচ স্ট্রিমার      তথ্যসূত্র  বহিঃসংযোগ           বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:গেমিং ইউটিউবার বিষয়শ্রেণী:টুইচ স্ট্রিমার বিষয়শ্রেণী:ওয়াটারলু বিশ্ববিদ্যালয়ের প্রাক্তন শিক্ষার্থী বিষয়শ্রেণী:কানাডীয় ইউটিউবার
কসমস ১৮ (; অর্থ: কসমস ১৮), যা জেনিট-২ নং. ১১ নামেও পরিচিত এবং পশ্চিমাদের নিকট স্পুটনিক ২৮ নামে পরিচিত, হলো অপটিক্যাল ফিল্ম প্রত্যার্পণকারী দর্শনযোগ্য দ্রব্যাদি অনুসন্ধানের জন্য ১৯৬৩ সালে মহাশূণ্যে প্রেরণ করা একটি সোভিয়েত কৃত্রিম উপগ্রহ।   মহাকাশযান  কসমস ১৮ ছিলো একটি জেনিট-২ কৃত্রিম উপগ্রহ, যা উৎক্ষেপিত এই ধরনের একাশিটি উপগ্রহের মধ্যে একাদশ।  এটি একটি কম রেজুলিউশন ক্ষমতা সম্পন্ন প্রথম প্রজন্মের জেনিট-২ অনুসন্ধানী উপগ্রহ যা মনুষ্যবাহী ভস্টক মহাকাশযান থেকে প্রাপ্ত এবং ওকবি-১ -এ উন্নয়ন কৃত। অনুসন্ধান কার্য ছাড়াও এটি ভস্টক কর্মসূচিকে সহায়তার জন্য বিকিরণ নিয়ে গবেষণার কাজেও ব্যবহৃত হয়েছিল। এটির ভর ছিলো ।   উৎক্ষেপণ   কসমস ১৮-কে ভস্টক-২ নং. টি১৫০০০-১২ উৎক্ষেপক যানে করে উৎক্ষেপণ করা হয়। ১৯৬৩ সালের ২৪ মে তারিখে ১০:৪৮:০০ জিএমটিতে বাইকোনুর কসমোড্রোমের সাইট ১/৫ থেকে এটিকে উৎক্ষেপণ করা হয়েছিলো।   অভিযানের বিবরণ  কসমস ১৮'কে  অনুভূ এবং  অপভূ, ৬৫.০° নতি-প্রবণতা এবং ৮৯.৪ মিনিটের কক্ষপথ আবর্তনের সময়কাল সহ একটি নিম্ন পৃথিবীর কক্ষপথে স্থাপন করা হয়। কক্ষপথে নয় দিন অতিবাহিত করার পর মহাকাশযানটিকে ১৯৬৩ সালের ২ জুন তারিখে কক্ষচ্যুত করা হয় ও এর প্রত্যার্পণকারী আবরণটি প্যারাসুটের সাহায্যে নিচে নেমে আসে যা কাজাখস্তানের স্তেপ হতে সোভিয়েত বাহিনী উদ্ধার করে। এর চিত্রগ্রহণ কার্যক্রম ছাড়াও কসমস ১৮ কম নিম্ন পৃথিবীর কক্ষপথের বিকিরণ মাত্রা পরিমাপ করেছিলো।   আরও দেখুন    ১৯৬৩-এ মহাকাশ যাত্রা।   তথ্যসূত্র    বহিঃসংযোগ   বিষয়শ্রেণী:নেপ্রোপেট্রোভস্ক স্পুটনিক কর্মসূচি বিষয়শ্রেণী:১৯৬৩-এ উৎক্ষিপ্ত মহাকাশযান
__TOC__  ১০ সেপ্টেম্বর ২০২২  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  দুটো অ্যাকাউন্ট থেকেই স্বপ্ন ছোঁয়া সংগঠন বাংলাদেশ ও মোহাম্মদ মিজানুর রহমান নামে দুইটি নিবন্ধ ও এই নাম দুটি বিভিন্ন জায়গায় যোগ করা হচ্ছে। অপসারিত সম্পাদনা দেখুন। — ইয়াহিয়া (আলাপ • অবদান) - ১০:৩১, ১০ সেপ্টেম্বর ২০২২ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  দুটো অ্যাকাউন্টেই বাধা দেওয়া হয়েছে। — ইয়াহিয়া (আলাপ • অবদান) - ১০:৩৬, ১০ সেপ্টেম্বর ২০২২ (ইউটিসি) ভবিষ্যত সংরক্ষণের স্বার্থে পরীক্ষণ করা হলো এবং ফলাফল প্রমাণিত। রিয়াজ (আলাপ) ১২:৫৯, ১০ সেপ্টেম্বর ২০২২ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২২
সেনাবাহিনী সবুজ হল ফুটবলের একটি দল যারা ফুটবল খেলায় ভারতীয় সেনাবাহিনীকে প্রতিনিধিত্ব করে। দলটি নিয়মিত ডুরান্ড কাপ এবং বিভিন্ন আঞ্চলিক টুর্নামেন্টে অংশগ্রহণ করে। দলটির প্রধান অর্জন হল ২০১৬ ডুরান্ড কাপের ফাইনালে নেরোকা এফসিকে হারিয়ে শিরোপা জয় করা।   শিরোপা   জাতীয়/আমন্ত্রণমূলক   ডুরান্ড কাপ  চ্যাম্পিয়নস (১):২০১৬'''   আরো দেখুন   সেনাবাহিনী লাল ফুটবল দল   ভারতীয় বায়ুসেনা ফুটবল দল  ভারতীয় নৌবাহিনী ফুটবল দল   তথ্যসূত্র   বিষয়শ্রেণী:ভারতের সামরিক ফুটবল দল
পিথোরা () ভারতের ছত্তিসগড় রাজ্যের মহাসমুন্দ জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০৪ মিটার (৯৯৭ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে পিথোরা শহরের জনসংখ্যা হল ৭৯২৯ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে পিথোরা এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর বিষয়শ্রেণী:ভারতের পৌর এলাকা বিষয়শ্রেণী:ভারতের পৌরসভা
মোহাম্মদ ইউসুফ ভাট (জন্ম ১৯৪৮) জম্মু ও কাশ্মীরের একজন ভারতীয় রাজনীতিবিদ। তিনি শোপিয়ান জেলার শোপিয়ান বিধানসভা কেন্দ্রের প্রাক্তন বিধায়ক। তিনি ২০১৪ সালের জম্মু ও কাশ্মীর বিধানসভা নির্বাচনে জম্মু ও কাশ্মীর পিপলস ডেমোক্রেটিক পার্টির প্রতিনিধিত্ব করে জয়লাভ করেন।   প্রাথমিক জীবন এবং শিক্ষা  ভাট জম্মু ও কাশ্মীরের শোপিয়ান জেলার শোপিয়ানের বাসিন্দা। তিনি প্রয়াত মোহাম্মদ আহসান ভাটের ছেলে। তিনি একজন আইনজীবী এবং তার স্ত্রী একজন সরকারি শিক্ষিকা। বি.এসসি. শেষ করার পর তিনি ১৯৭২ সালে আলীগড় মুসলিম বিশ্ববিদ্যালয় থেকে এলএলবি ডিগ্রি অর্জন করেন।   নির্বাচনী ফলাফল  নির্বাচন নির্বাচনী এলাকা দল ফলাফল ভোট % বিরোধী প্রার্থী বিরোধী দল বিরোধী ভোট % তথ্যসূত্র  ২০১৪ শোপিয়ান ৩৪.২০% শাবির আহমেদ কুল্লাই ২৮.৫২%    কর্মজীবন  ২০১৪ সালের জম্মু ও কাশ্মীর বিধানসভা নির্বাচনে জম্মু ও কাশ্মীর পিপলস ডেমোক্র্যাটিক পার্টির প্রতিনিধিত্ব করে ভাট শোপিয়ান বিধানসভা কেন্দ্র থেকে জয়ী হন। তিনি ১৪,২৬২ ভোট পেয়ে তার নিকটতম প্রতিদ্বন্দ্বী, স্বতন্ত্র প্রার্থী শাবির আহমদ কুল্লাকে ২,৩৬৬ ভোটের ব্যবধানে পরাজিত করেন।   তথ্যসূত্র   বিষয়শ্রেণী:শোপিয়ান জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৪৮-এ জন্ম
পাগলু ২ ২০১২ সালের টলিউডের একটি চলচ্চিত্র। সুজিত মন্ডল পরিচালিত এই ছবিতে মুখ্য ভূমিকায় আছে দেব ও কোয়েল মল্লিক। এই ছবিটি ২০১১ সালে মুক্তিপ্রাপ্ত সুপারহিট চলচ্চিত্র পাগলুর সিকুয়েল। তবে তা কাহিনিগত দিক থেকে নয়, শুধু নাম ও অভিনয়ের দিক দিয়ে। এই চলচ্চিত্রের একটি বড় অংশ দুবাইয়ে ধারণ করা হয়েছে। প্রথম সপ্তাহে বক্স অফিস অনুযায়ী ছবিটি ৩.৫ কোটি টাকা আয় করে। ২০১১ সালের তেলুগু চলচ্চিত্র কান্দিরেগার পুনঃনির্মাণ। তেলুগু ছবিটি সন্তোষ শ্রীনিবাস পরিচালনা করেন এবং রাম পথিনেনি ও হানসিকা মোটওয়ানি অভিনয় করেন।   কাহিনি  দেব (দেব) একজন মাধ্যমিক বিদ্যালয় থেকে ছিটকে পড়া সুদর্শন গ্রাম্য ছেলে। সে বিয়ে করতে চায়। কিন্তু যে মেয়েকে সে প্রথমে বিয়ে করতে চায়, সে দেবকে বিয়ে করতে অস্বীকার করে, কারণ দেব কলেজপাস নয়। দেব তখন কলেজে পড়তে কলকাতায় যায়। ট্রেনে যাবার পথে সে একটি মেয়েকে বাঁচায়, যাকে কিছু ছেলে টিজ করছিল। সে কলকাতার একটি কলেজে ভর্তি হয় এবং নাটকীয়ভাবে রিয়ার (কোয়েল মল্লিক) সাথে দেখা হয়। দেব, রিয়ার প্রেমে পড়ে যায়। ঐ শহরের গুন্ডা রুদ্রও (টোটা রায় চৌধুরী) রিয়াকে ভালবাসে এবং বিয়ে করতে চায়। যে রিয়ার কাছে আসে, তাকেই রুদ্র মারে। কিন্তু দেব কৌশল করে রিয়ার কাছে যাবার অনুমতি আদায় করে। এরই এক পর্যায়ে রিয়াকে অপহরণ করে দুবাই নিয়ে যাওয়া হয়। দুবাই কেষ্ট (রজতাভ দত্ত) এই কাজটি করে, কারণ তার মেয়ে (রিমঝিম মিত্র) ট্রেনে দেবকে মারতে দেখে তার প্রেমে পড়ে যায় এবং মেয়ের জন্যই দেব যাকে ভালবাসে তাকে অপহরণ করা হয়। কারণ তাহলে দেব দুবাই আসতে বাধ্য হবে। কিন্তু দেব বুদ্ধি করে সব সমস্যার সমাধান করে।   অভিনয়ে    দেব চরিত্রে দেব  রিয়ার চরিত্রে কোয়েল মল্লিক  রুদ্রর চরিত্রে টোটা রায় চৌধুরী  দুবাই কেষ্টর চরিত্রে রজতাভ দত্ত  দুবাই কেষ্টর মেয়ের চরিত্রে রিমঝিম মিত্র  দেবের বাবা চরিত্রে বিশ্বজিৎ দত্ত  দেবের বন্ধু চরিত্রে বিশ্বনাথ বসু  দেবের বন্ধু চরিত্রে বিশ্বজিৎ পাল   সংগীত   জিৎ গাঙ্গুলী এই চলচ্চিত্রের সংগীত পরিচালনা করেন। গানগুলো অত্যন্ত জনপ্রিয় হয় , বিশেষত খুদা জানে গানটি।  নম্বর  গান  কণ্ঠশিল্পী  সময় (মিনিট:সেকেন্ড)  ১  "লাভ ইউ লাভ ইউ ও মাই পাগলু" (টাইটেল ট্র্যাক)  মিকা সিং, শ্রেয়া ঘোষাল  ৪:০৩  ২  "একটা প্রেমের গান লিখেছি"  জিৎ গাঙ্গুলী  ৪:০০  ৩  "হাবুডুবু হাবুডুবু খাই"  জুবিন গার্গ, আকৃতি কক্কর  ৩:২৪  ৪  "খুদা জানে"  জুবিন গার্গ, এবং শ্রেয়া ঘোষাল  ৩:৩০    তথ্যসূত্র    বহিঃসংযোগ   বিষয়শ্রেণী:২০১২-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:তেলুগু চলচ্চিত্রের বাংলা পুনর্নির্মাণ বিষয়শ্রেণী:জিৎ গাঙ্গুলী সুরারোপিত চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:দুবাইয়ে ধারণকৃত চলচ্চিত্র
ভ্যান্ডারবিল্ট বিশ্ববিদ্যালয় টেনেসির ন্যাশভিল এ অবস্থিত একটি বেসরকারী বিশ্ববিদ্যালয়। এটি ১৮৭৩ সালে প্রতিষ্ঠিত হয়।  ইতিহাস  গঠন ও প্রশাসন  র‍্যাংকিং  বিখ্যাত শিক্ষার্থী স্টানফোর্ড মুর, রসায়নে নোবেল পুরস্কার ১৯৭২ মুহাম্মদ ইউনূস, শান্তিতে নোবেল পুরস্কার ২০০৬ আল গোর, শান্তিতে নোবেল পুরস্কার ২০০৭  বিখ্যাত শিক্ষক স্টানলী কোহেন, চিকিৎসাবিজ্ঞানে নোবেল পুরস্কার ১৯৮৬, লুইজা গ্রোস হরউইটস পুরস্কার (১৯৮৩), আলবার্ট ল্যাস্কার অ্যাওয়ার্ড ফর বেসিক মেডিকেল রিসার্চ (১৯৮৬), ফ্রাঙ্কলিন মেডেল (১৯৮৭) ম্যাক্স ডেলবুর্ক, চিকিৎসাবিজ্ঞানে নোবেল পুরস্কার ১৯৬৯ আর্ল উইলবার সাদারল্যান্ড জুনিয়র, চিকিৎসাবিজ্ঞানে নোবেল পুরস্কার ১৯৭১,আলবার্ট ল্যাস্কার অ্যাওয়ার্ড ফর বেসিক মেডিকেল রিসার্চ (১৯৭০), ডিকসন প্রাইজ (১৯৭১), ন্যাশনাল মেডেল অব সায়েন্স (১৯৭৩)  তথ্যসূত্র  বিষয়শ্রেণী:মার্কিন যুক্তরাষ্ট্রের বিশ্ববিদ্যালয় বিষয়শ্রেণী:১৮৭৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৭৩-এ প্রতিষ্ঠিত বিশ্ববিদ্যালয় ও কলেজ
থাম্ব|260x260পিক্সেল|বাম দিক থেকে: গিবন, মানব, শিম্পাঞ্জি, গরিলা এবং ওরাঙ্গুটানের আকারের তুলনা। অ-মানবিক হোমিনয়েডগুলি তাদের স্বাভাবিক ভঙ্গি হিসাবে সোজা হয়ে দাঁড়ায় না। নরবানর হল প্রাচীন বিশ্বের মানবাকৃতি স্তন্যপায়ী, আরও সুনির্দিষ্টভাবে একটি লেজহীন নরবানর, যারা জীববিজ্ঞানের সুপারপরিবারের হোমানোইডেয়া অধিগোত্রের অন্তর্গত। এরা আফ্রিকা এবং দক্ষিণ-পূর্ব এশিয়ার স্থায়ী বাসিন্দা। নরবানররা সবচেয়ে বড় আকারের স্তন্যপায়ী যা সর্ববৃহত বৃক্ষবাসী প্রাণী। হোমিনয়ডরা ঐতিহ্যগতভাবে বন অধিষ্ঠাতা, যদিও শিম্পাঞ্জীদের সমতলভূমিতে দেখা যায় এবং এছাড়াও তাদের অঙ্গসংস্থানবিদ্যা থেকে অনুমান করা হচ্ছে যে, বিলুপ্ত হয়ে যাওয়া অস্ট্রেলোপিথেকাসরাও সম্ভবত সমভূমি অধিবাসীরা ছিল। মানুষকে প্রায় সব স্থলজ বাসস্থান বসবাস করতে দেখা যায়। BDGFB হোমানোইডেয়া (অদ্যাপি) প্রজাতি বাসকারীর দুই পরিবারের রয়েছে :   হ্যলোবাটিডায় গোত্রের ৪টি গণ ও ১৬টি দীর্ঘ-বাহু বানর বিশেষ (গিবন, লার গিবন এবং সিয়ামাং সহ) প্রজাতি রয়েছে। তাদেরকে সাধারণত অপরিণত নরবানর হিসাবে উল্লেখ করা হয়।  হোমিনিডেই বনমানুষ, গরিলা, শিম্পাঞ্জী এবং মানুষ গঠিত। অথবা, হোমিনিডেই পরিবার সমষ্টিগতভাবে বড় নরবানর হিসাবে বর্ণনা করা হয়। বনমানুষ (Pongo) গোত্রের দুইটি অদ্যাপি প্রজাতি, গরিলা গোত্রের দুইটি প্রজাতি এবং মানব গোত্রের (Homo) একটি একক হোমো স্যাপিয়েন্স অদ্যাপি প্রজাতি রয়েছে।   তথ্যসূত্র    বহিঃসংযোগ     Agreement between cladograms based on molecular and anatomical data.  বিষয়শ্রেণী:নরবানর বিষয়শ্রেণী:জন অ্যাডওয়ার্ড গ্রে কর্তৃক নামকরণকৃত ট্যাক্সা
শ্যাম পার্ক মেট্রো স্টেশন দিল্লির মেট্রোর রেড লাইনে অবস্থিত। এটি উত্তর প্রদেশের গাজিয়াবাদের সাহেবাবাদ শিল্প এলাকা এলাকায় অবস্থিত।    স্টেশন বিন্যাস   জি  রাস্তায় স্তর থেকে প্রস্থান করুন/প্রবেশিকা এল১  মধ্যবর্তী তলা  ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার  এল২  পার্শ্ব প্ল্যাটফর্ম নং -২, বাম দিকে খোলা হবে  পূর্বদিকগামী  গন্তব্য স্টেশন →শহীদস্থল পরবর্তী স্টেশন মোহন নগর পশ্চিমদিকগামী  → গন্তব্য স্টেশন ←রিঠালা পরবর্তী স্টেশন মেজর মোহিত শর্মা রাজেন্দ্র নগর  পার্শ্ব প্ল্যাটফর্ম নং -১, বাম দিকে খোলা হবে  এল২    সু্যোগ - সুবিধা  শ্যাম পার্ক মেট্রো স্টেশনে উপলব্ধ এটিএম তালিকা   আরো দেখুন    দিল্লি মেট্রো স্টেশনের তালিকা   দিল্লিতে পরিবহন   দিল্লি মেট্রো রেল কর্পোরেশন   দিল্লি উপবর্ণ রেলওয়ে   ভারতে দ্রুত ট্রানজিট সিস্টেমের তালিকা   দিল্লী পরিবহন কর্পোরেশন   মেট্রো সিস্টেমের তালিকা   জাতীয় রাজধানী অঞ্চল (ভারত)   গাজিয়াবাদ জেলা, উত্তরপ্রদেশ   তথ্যসূত্র    বহিঃসংযোগ    দিল্লি মেট্রো রেল কর্পোরেশন লি। (অফিসিয়াল সাইট)   দিল্লি মেট্রো বার্ষিক প্রতিবেদন      UrbanRail। নেট  - বিশ্বের সমস্ত মেট্রো সিস্টেমের বর্ণনা, প্রতিটি স্টেশনগুলি দেখানো একটি পরিকল্পিত মানচিত্র সহ।  বিষয়শ্রেণী:দিল্লি মেট্রো স্টেশন বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:অপর্যালোচিত অনুবাদসহ পাতা বিষয়শ্রেণী:গাজিয়াবাদ জেলার রেলওয়ে স্টেশন, ভারত